OzLabs/hebrew-wiki-articles huggingface dataset:
אלון מורה (אתר מקראי)

עץ אלון שגילו הוערך בכ-1000 שנים, צולם ב-2006
200px
אֵלוֹן מוֹרֶה או אֵלוֹנֵי מֹרֶה הוא אתר מקראי או עץ אלון או אלה, שהיה בסמוך לשכם המקראית (שהוצע לזהותה בתל בלטה ששמה נגזר אולי מהשם הלטיני: platanus, שמשמעו בעברית: אלון) המוזכר בתנ"ך.

== בסיפורי המקרא ==
בספר בראשית מסופר כי אלון מורה היה אתר החנייה הראשון של אברהם במסעו מחרן לארץ כנען. לאחר שהאל ציווה על אברם (כשמו אז) לעזוב את ארץ מולדתו, וכ הובטח לו כי התומכים בו יבורכו והפוגעים בו יקוללו. כאשר הגיע אל אתר אלון מורה, הסמוך לשכם המקראית, הוא בנה באתר מזבח ואז נראה אליו האל:

בפסוקי ספר דברים נקשר אתר אֵלוֹנֵי מֹרֶה (המזוהה עם אלון מורה) עם הנבואה על הברכה ואל הקללה הגלומים במצוות התורה עבור בני ישראל:

==שם המקום==
החוקר אברהם נגב, שיער כי האתר אלון מורה נקרא על שם עץ אלון חשוב ומקודש ידוע, בסמוך לשכם. נגב טען כי ייתכן שאלון מורה זהה עם אֵלוֹן מֻצָּב, או הָאֵלָה הנודעת, עצים אשר שהוזכרו כנמצאים בסביבות שכם, ובסמוך ובהקשר אליהם, אירעו מעשים שסופר עליהם בכתובים:

* הטמנת חפצי פולחן אלילי, בספר בראשית:

 

השם אלון מורה זהה במשמעותו לשם אלון מעוננים. אלו שמות המכוונים להתגלות האלוהים על ידי אוראקל.

* הקמת גלעד על ידי אבן גדולה, בספר יהושע:

* מעין המלכה, ולמעשה הכתרתו למנהיג של אבימלך בן גדעון, בספר שופטים:

כמו כן, הציע נגב, כי בסביבות שכם המקראית נמצאו "עצים מקודשים רבים".

ההתנחלות אלון מורה שהוקמה בשנות ה-70 בשומרון, נקראה על שמו של האתר המקראי.

==ראו גם==
* אלון בכות
* אלוני ממרא
== לקריאה נוספת ==
* יוחנן אהרוני, אטלס כרטא לתקופת המקרא, ירושלים: הוצאת כרטא, 1974, עמ' 55, 77.
==קישורים חיצוניים==
* [http://www.daat.ac.il/encyclopedia/value.asp?id1=3554 אלון מורה], באתר דעת
* [http://www.daat.ac.il/encyclopedia/value.asp?id1=186 על אלונים במקרא], באתר דעת
* [http://www.biu.ac.il/JH/Parasha/vayshlah/vayish2.html על עצים קדושים בספרות היהודית] מחבר: זהר עמר, אוניברסיטת בר-אילן.

==הערות שוליים==

קטגוריה:אתרי ספר בראשית
קטגוריה:כנען
קטגוריה:השומרון
קטגוריה:עצים בתנ"ך
מלך (אלבום)

מלך הוא אלבום האולפן הרביעי של הזמרת מירי מסיקה, אשר יצא לחנויות בינואר 2012. סיבוב ההופעות, שבו שרה מסיקה שירים הן מהאלבום והן מאלו שקדמו לו, היה בפברואר של אותה שנה ובו השתתף גם רמי קלינשטיין כזמר אורח.
סיבוב ההופעות כלל גם את הופעתה הראשונה של הזמרת בקיסריה בתאריך 14.7. בספטמבר 2012 זכתה מירי בכל מצעדי הפזמונים השנתיים תשע"ב בתואר זמרת השנה בזכות להיטי האלבום והסינגלים שהוציאה לאור מחוץ לאלבום. "מלך", "ואולי", "אני לא שם" ו"אישה חרסינה" הגיעו למקומות גבוהים במצעדים השנתיים בארץ. בחודש מאי 2013 זכה האלבום מלך למעמד של זהב ונמכר בלמעלה מ-20,000 עותקים.

== סינגלים ==
* מלך - סינגל הבכורה שיצא ב-13 ביוני 2011. השיר הגיע למקום ה-2 במצעדים השבועיים של רשת ג' וגלגלצ. במצעדים השנתיים הגיע למקום ה-9 ברשת ג' ולמקום ה-13 בגלגלצ.
* ואולי - הסינגל השני שיצא ב-7 בספטמבר 2011. השיר הגיע למקום ה-2 במצעדים השבועיים של רשת ג' וגלגלצ. במצעדים השנתיים הגיע למקום ה-30 ברשת ג' ולמקום ה-36 בגלגלצ.
* אני לא שם - הסינגל השלישי שיצא ב-29 בנובמבר 2011. השיר הגיע למקום ה-21 במצעד השבועי של רשת ג'.
* יריות באוויר - הסינגל הרביעי שיצא ב-15 בינואר 2012. השיר הגיע למקום ה-5 במצעד השבועי של רשת ג'.
*אישה חרסינה - הסינגל החמישי והאחרון שיצא ב-20 במרץ 2012 יחד עם קליפ. השיר הגיע במצעדים השבועיים למקום ה-7 בגלגלצ למקום ה-12 ברשת ג' ולמקום ה-1 ברדיו אמצע הדרך. במצעדים השנתיים הגיע למקום ה-22 בגלגלצ ולמקום ה-10 ברשת ג'.

== רשימת רצועות ==
{| class="wikitable"
|-
! שם !! אורך !! מילים !! לחן !! עיבוד
|-
| יריות באוויר || 03:34 || מרב סמן טוב || מרב סמן טוב || אורי זך
|-
| מלך || 03:16 || מרב סמן טוב || מרב סמן טוב || אורי זך
|-
| ואולי || 03:18 || גיא בוקאטי || דודו טסה || אורי זך
|-
| הדרכים החדשות || 03:23 || עפר בשן || עפר בשן || אורי זך
|-
| אל תדבר אליי || 03:39 || ניסים גיספן || ניסים גיספן || אייל הלר
|-
| נוגעת בעינך שוב || 03:50 || יורם טהרלב || ארי גורלי || אורי זך
|-
| אני לא שם || 03:38 || מרב סמן טוב || מרב סמן טוב || אורי זך
|-
| אישה חרסינה || 04:09 || נעם חורב || גיא מנטש ויהל דורון || אורי זך ויניב דדון
|-
| לרקוד לבד || 03:20 || נעם חורב || כפיר אפשטיין ואורי מסטצ’קין || אורי זך
|-
| לא כמו כולם || 03:48 || מירי מסיקה || גיא מנטש ויהל דורון || אורי זך גיא מנטש ויהל דורון
|-
| לאהוב מחדש || 03:08 || טל שגב || טל שגב || אורי זך וטל שגב
|-
| וינסנט || 03:54 || צרויה להב || יעל דקלבאום || גיל לואיס
|}

== קישורים חיצוניים ==

* [http://mirimesika.bandcamp.com/album/king שירי האלבום], באתר באנדקאמפ
* [http://www.youtube.com/watch?v=095qe98HjmU&feature=mfu_in_order&list=UL שירי האלבום], באתר יוטיוב

==הערות שוליים==

קטגוריה:אלבומי 2012
קטגוריה:אלבומי מירי מסיקה
קטגוריה:אלבומים בעברית
קטגוריה:אלבומי זהב בישראל
קטגוריה:אלבומי חברת התו השמיני
מיקוד (חברה)

קבוצת מיקוד היא חברת אבטחה וניקיון מהגדולות בישראל. החברה מעסיקה כ-8,500 עובדים. החברה נוסדה בשנת 1984 על ידי סולי אלישר. מטה החברה ברחוב השקמה במועצה מקומית אזור. החברה החלה דרכה בירושלים כחברת אבטחה בלבד, ובמהלך השנים נוספו תחומי פעילות נוספים על מנת לספק שירותים נוספים. כיום קבוצת מיקוד מורכבת מ-4 חברות בנות:
*מיקוד אבטחה- מספקת שירותי שמירה ואבטחה מגוונים למוסדות ממלכתיים וגופים פרטיים. תחומי פעילותה כוללים : שירותי אבטחת מתקנים, אבטחת אישים ושירותי מיגון.
*מוקד מיקוד- מהווה את מוקד האבטחה של קבוצת מיקוד. מתמחה במתן שירותי מוקד, סיור מבצעי והגנה אלקטרונית. בתחילה שימש המוקד לצורכי החברה ולקוחותיה בלבד. כיום המוקד הוא יחידה עצמאית המעניקה שרותי מוקד ומיגון בכל גוש דן מקו כפר סבא רעננה בצפון ועד לאזור רחובות בדרום.
*קלינור- מספקת שירותי ניקיון ואספקת מיכון ציוד, חומרי ניקיון מתקדמים, מוצרי הגיינה וניירת
*טכניקו- עוסקת באחזקת מבנים, שירותים טכניים ובינוי. ביצוע עבודות חשמל, אינסטלציה, מיזוג אוויר, תיקונים ועוד.

מאז שמשרד הביטחון החליט להפריט חלק מפעילות אבטחת המחסומים זכתה חברת מיקוד ביחד עם עוד ארבע חברות אבטחה נוספות במכרז שערך המשרד. בין השאר אחראית החברה לאבטחת המחסומים שער אפרים, אייל, הזיתים, וגלבוע. בנוסף, מספקת מיקוד אבטחה למספר שכונות במזרח ירושלים.

== ביקורת על פעולת החברה==
בפברואר 2011 הוקם ארגון העובדים הראשון של החברה. באמצע אוגוסט 2011 פתחו מאבטחי החברה העובדים בעירית מודיעין בשביתה במחאה על כך שהחברה מסרבת להכיר ולנהל משא ומתן עם ארגון העובדים של החברה. בחודש ספטמבר של אותה שנה הודיעה הנהלת מיקוד כי היא מכיר בארגון ותנהל איתו משא ומתן על הסכם קיבוצי.

בשנת 2007 זכתה החברה במכרז החשב הכללי במשרד האוצר לאספקת שירותי אבטחת שרים. ב-2011 עלתה החברה לכותרות עקב תובענה ייצוגית שהוגשה כנגדה מצד 81 מאבטחי שרים, על סך 14 מיליון שקל על כך שהפרה תנאים סוציאליים של מאבטחי שרים ולא שילמה שעות נוספות, דמי חופשה, הבראה, מחלה וחגים.

==קישורים חיצוניים==
* 

==הערות שוליים==

קטגוריה:תאגידים שהורשעו בדין בישראל
קטגוריה:חברות אבטחה ישראליות
קטגוריה:ישראל: חברות שהוקמו ב-1984
שיחות לעובדי גוגל

שיחות לעובדי גוגל (AtGoogleTalks או Talks@Google) הן סדרה של הרצאות, כל אחת במשך כחצי שעה עד שעה, שניתנו בפני עובדי חברת גוגל במשרדיה השונים ברחבי העולם, הוקלטו, והן זמינות לציבור הרחב באתר יוטיוב. המרצים באים מתחומים שונים כמו ממשל ופוליטיקה, מדע, מחשבים, אמנות, ספרות, בידור, טלוויזיה, בלשנות, הגות, היסטוריה ועוד. סדרת ההרצאות החלה בשנת 2006, ועד לשנת 2017 נערכו בה יותר מ-4,000 הרצאות. כתריסר הרצאות נוספות מדי שבוע. נכון ל-2018 יש לערוץ למעלה מ-125 מיליון צפיות.

בין המרצים השונים נכללים: ליידי גאגא, נועם חומסקי, סלמאן רושדי, סלבוי ז'יז'ק, ג'ון סרל, סטיבן פינקר, כריסטופר היצ'נס, בוב וודוורד, מוחמד יונוס, מייקל בלומברג, ברק אובמה, רון פול, טינה פיי, מרתה סטיוארט, הילרי קלינטון, פול קרוגמן, ג'יימס רנדי, דניאל גולמן, חוזה גונזלס, ג'ורג' סורוס, דייוויד בקהאם, ניל גיימן, סטיב ווזניאק, סאם האריס, קונדוליזה רייס, גארי קספרוב, דן אריאלי, ג'ון מקיין, דונלד קנות', פיליפ זימברדו, ריי קורצוויל, דייב ברי, הנרי קיסינג'ר, דיפאק צ'ופרה, אליס ווקר, סוניה ליובומירסקי, הווארד זין, דייוויד פרידמן, ג'יימי אוליבר, סטיבן ויינברג, דניאל אלסברג, ג'ונתן ספרן פויר, דניאל כהנמן, ננסי פלוסי, מרכוס דו סוטוי, ברנאר אנרי לוי, רם עמנואל, גדי עזרא וקווין מיטניק.

== קישורים חיצוניים ==
* 

==הערות שוליים==

קטגוריה:גוגל
גת חפר

200px
גַּת חֵפֶר או גַּת הַחֵפֶר היא עיר מקראית, המוזכרת בתנ"ך.

על פי ספר יהושע היא נמסרה לנחלת שבט זבולון: 

העיר מוזכרת בספר מלכים, כאתר הולדתו של הנביא יונה בן אמיתי שעליו מסופר בספר יונה; אשר הושבה לתחום השליטה הישראלי על ידי מלך ישראל, ירבעם בן יואש:

הירונימוס, אשר פעל באירופה ובארץ ישראל במפנה המאות ה-4-ה-5, זיהה את גת חפר בסמוך לציפורי, בספרו "מקומות האתרים העבריים ושמותיהם" (Liber De Situ Et Nominibus Locorum Hebraicorum); וזיהוי זה אומץ אצל חלק מהחוקרים במאה ה-20.
זיהוי נוסף שהתקבל, הוצע בתל א-זרְעְ (או חִרבת א-זֻרַאעַ) ליד משהד; באתר נערכו חפירות ארכאולוגיות ונמצאו חרסים מהתקופה הישראלית.

==לקריאה נוספת==
* יוחנן אהרוני, אטלס כרטא לתקופת המקרא, ירושלים: הוצאת כרטא, 1974, עמ' 72–73, 143.

==קישורים חיצוניים==
* לאה פורת, [http://www.hadashot-esi.org.il/report_detail.aspx?id=428&mag_id=111 תל גת חפר], חדשות ארכיאולגיות, גיליון 118, 2006, באתר רשות העתיקות
* אבירם אושרי וצבי גל, [http://www.antiquities.org.il/article_Item_ido.asp?sec_id=17&sub_subj_id=427 הגליל התחתון בין תגלת פלאסר הג' וראשית התקופה הפרסית], באתר רשות העתיקות

==הערות שוליים==

קטגוריה:יישובי המקרא
קטגוריה:נחלת שבט זבולון
קטגוריה:כנען
כאשר המלך נמרוד

כאשר המלך נמרוד (בלאדינו: Kuando el Rey Nimrod) הוא שיר עממי בלאדינו, הידוע גם בשם "אברם אבינו". שיר המשתייך לז'אנר שירי הקופלאס של דוברי הלאדינו

מקורו הכתוב הראשון של קופלה זו בסביבות המאה ה-18 או שלהי המאה ה-17.

חלק מיהדות צפון אפריקה (המגרבים, שגורשו מספרד) לקחו את הלחן (ללא הפזמון) והעתיקו אותו לפיוט שלום עליכם עם הוספת המשפט מלאכי רחמים, לדוגמה: "שלום עליכם מלאכי השלום, מלאכי עליון מלאכי רחמים, ממלך מלכי המלכים הקב"ה", זה כנראה מרמז שהלחן הולחן בסביבות תקופת גרוש ספרד.

==תוכן השיר==
השיר מספר את סיפור לידתו של אברהם ומשלב בתוכו מדרשים עתיקים ומסורות. נכתב כנראה לפני גירוש ספרד.

נמרוד רואה כוכב המבשר על הולדתו המתקרבת של אברהם, ומורה על הרג כל התינוקות, אך אמו של אברהם נמלטת אל השדות ושם יולדת את בנה. כאשר אברהם גדל הוא מכריז על אמונתו באלוהים ומתעמת על כך עם נמרוד. נמרוד מצווה להעלותו על המוקד, אך אברהם יוצא ממנו ללא פגע.

גרעין השיר מבוסס על העימות בין אברהם לנמרוד, המסופר בבראשית רבה, במהלכו שלל אברהם את אלוהיו של נמרוד, ועקב כך השליכו נמרוד לכבשן, אך אברהם ניצל. חלק נוסף בשיר כנראה מבוסס על מסורת חז"ל לפיה פרעה חזה בכוכבים שמושיעם של ישראל עתיד להיוולד, ולכן ציווה להשליך ליאור את כל הבנים הזכרים אף שהיהודים הם צאצאים של אברהם, לפי השיר האיר הכוכב מעל הרובע היהודי עוד טרם הולדתו.

השיר בדרך כלל אינו מושר במלואו, וככל שיר עממי - יש לו גרסאות רבות.

הגרסה המפורסמת ביותר לשיר היא של גיא זו-ארץ, שבין היתר הופיעה גם בתוכנית הסאטירה הישראלית ״קופה ראשית״.

תחילת השיר:
{|
|-
!תרגום לעברית
!המקור בלאדינו
!טרנסקריפטציה
|- Valign="top"
|<div class="mw-content-rtl">
:כאשר המלך נמרוד יצא לשדה
:הוא הביט אל השמיים ואל הכוכבים
:וראה אור קדוש מעל הרובע היהודי
:אות להולדתו של אברהם אבינו

פזמון:
:אברהם אבינו, אבינו היקר
:האב המבורך, האור של ישראל
:אברהם אבינו, אבינו היקר
:האב המבורך, האור של ישראל.

:...
|<div class="mw-content-ltr">
:Kuando el Rey Nimrod al kampo salía
:mirava en el syelo i en la estreyería
:vido una luz santa en la Djudería
:ke avía de naser Avraham Avinu.

koro:
:Avraham Avinu, Padre kerido
:Padre bendicho, luz de Yisrael
:Avraham Avinu, Padre kerido
:Padre bendicho, luz de Yisrael.

:...
|<div class="mw-content-rtl">

:קוּאַנְדוֹ אֶל רֵיי נִמְרוֹד אַל קַמְפוֹ סַלִיה
:מִירְבַה אֶן אֶל סִיאֶלוֹ אִי אֶן לַה אֶסְטְרֶרִיה
:וִידוֹ אוּנַה לוּז סַנְטַה אֶן לַה דְג'וּדֶרִיה
:קֶה אַוִיה דֶה נַסֶר אברהם אבינו.

פזמון:
:אברהם אבינו, פַּדְרֶה קֶרִידוֹ
:פַּדְרֶה בּנְדִיצ'וֹ, לוּז דֶה ישראל
:אברהם אבינו, פַּדְרֶה קֶרִידוֹ
:פַּדְרֶה בּנְדִיצ'וֹ, לוּז דֶה ישראל.

:...</div>
|}

==קישורים חיצוניים==
* [http://www.jewishfolksongs.com/he/cuando-el-rey-nimrod-he קואנדו אל ריי נמרוד] - מילות השיר ותרגומן לעברית
* 
* 
* 

==הערות שוליים==

קטגוריה:שירים עממיים
קטגוריה:יצירות בלאדינו
קטגוריה:שירים המבוססים על התנ"ך
קטגוריה:אברהם
משפט השונות השלמה

משפט השונות השלמה הוא משפט בתורת ההסתברות העוסק בפירוק של שונות של משתנה מקרי לגורמים של שונות של תוחלת מותנית ותוחלת של שונות מותנית במשתנה אחר.

אם X ו־Y הם משתנים מקריים, והשונות של Y היא סופית, אז משפט השונות השלמה אומר כי:
:<math>\operatorname{Var}(Y)=\operatorname{E}(\operatorname{Var}(Y|X))+\operatorname{Var}(\operatorname{E}(Y|X)).\,</math>

==הוכחה==

על פי הגדרת השונות:
<math>\operatorname{Var}[Y] = \operatorname{E}[Y^2] - \operatorname{E}[Y]^2</math>

בעזרת משפט התוחלת השלמה:

<math>= \operatorname{E}\left[\operatorname{E}[Y^2|X]\right] - \operatorname{E}\left[\operatorname{E}[Y|X]\right]^2</math>

ניתן לשכתב את הביטוי למומנט השני של Y:

<math>= \operatorname{E}\!\left[\operatorname{Var}[Y|X] + \operatorname{E}[Y|X]^2\right] - \operatorname{E}[\operatorname{E}[Y|X]]^2</math>

לפי ליניאריות התוחלת:

<math>= \operatorname{E}[\operatorname{Var}[Y|X]] + \left(\operatorname{E}\left[\operatorname{E}[Y|X]^2] - \operatorname{E}[\operatorname{E}[Y|X]\right]^2\right)</math>

לבסוף, ניתן לזהות את הביטוי בסוגריים כשונות התוחלת המותנית <math>E[Y|X]</math>:

<math>= \operatorname{E}\left[\operatorname{Var}[Y|X]\right] + \operatorname{Var}\left[\operatorname{E}[Y|X]\right]</math>

==ראו גם==
*משפט התוחלת השלמה

קטגוריה:הוכחות
השונות השלמה
כריס לואוול

כריסטופר "כריס" לואוול (באנגלית: Christopher "Chris" Lowell; נולד ב-17 באוקטובר 1984) הוא שחקן וזמר אמריקאי. התפרסם בזכות תפקידיו בסדרות הטלוויזיה "ורוניקה מארס", "מרפאה פרטית", "GLOW", "איך פגשתי את אבא" ובסרטי הקולנוע "העזרה" ו"צעירה מבטיחה".

== ביוגרפיה ==
לואוול נולד באטלנטה, ג'ורג'יה ולמד באוניברסיטת דרום קליפורניה.

== קריירה ==
לואוול התפרסם בפעם הראשונה לקראת סוף 2004 עם הופעתו בסדרת דרמת הנעורים "חיים כמו שמכירים" בתפקיד ג'ונתן פילדס.

ב-2006 לוהק לעונה השלישית של סדרת הנעורים "ורוניקה מארס" בתפקיד סטוש "פּיז" פּיזנארסקי מנחה תוכנית הרדיו של הקמפוס ובן זוגה של הסטודנטית ורוניקה מארס (קריסטן בל). בשנת 2007 שיחק בתפקיד האח והמיילד דל פארקר בשני פרקים של סדרת הדרמה, "האנטומיה של גריי".

יוצרת הסדרה שונדה ריימס שהתלהבה מהופעותיו של לואוול נתנה לו תפקיד קבוע בסדרת הבת של התוכנית "מרפאה פרטית".
ב-2009 השתתף בתפקיד קצר בדרמת העסקים "תלוי באוויר".

ב-2011 שיחק בסרט המצליח "העזרה" בתפקיד סטיוארט וויטוורת', החבר של גיבורת העלילה, העיתונאית החוקרת הצעירה סקיטר (אמה סטון). ב-2014 שיחק בסדרה "מגויסים" בתפקיד ראשי את רב-טוראי דרק הל לצד ג'ף סטולץ ופרקר יאנג.
בשנת 2017 החל לשחק בסדרת הקומדיה "GLOW" את דמותו של סבסטיאן, בכיכובה של אליסון ברי ברשת נטפליקס.

בשנת 2022 שיחק בתפקיד ראשי בסדרת הטלוויזיה איך פגשתי את אבא ובשני פרקים של הסדרה להמציא את אנה.

בזמנו הפנוי משמש לואוול כזמר בלהקת האינדי Two Shots for Poe.

== חיים אישיים ==
לואוול נמצא בזוגיות שנים רבות עם השחקנית הניו זילנדית,קארי בישה. לזוג יש בת, שנולדה ב-2021<ref></ref>.

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
| rowspan="2" |2007
|Spin
|דילייני
|
|-
|טקס הסיום
|טום
|
|-
|2009
|תלוי באוויר
|קווין
|
|-
|2011
|העזרה
|סטיוארט
|
|-
| rowspan="3" |2013
|Beside Still Waters
|
|במאי, מפיק ותסריטאי
|-
|אהבה וכבוד
|פיטר
|
|-
|Brightest Star
|הילד
|
|-
|2014
|ורוניקה מארס: הסרט
|סטוש "פיז" פיזנארסקי
|
|-
| rowspan="3" |2016
|השלם לא ידוע
|בראד
|
|-
|קייטי אומרת להתראות
|דירק
|
|-
|עירוני כרוני
|ויקטור
|
|-
|2020
|צעירה מבטיחה
|אל מונרו
|
|-
|2021
|חדשות חמות במחוז יובה
|סטיב
|
|-
|2022
|גירוש השדים של החבר הכי טוב שלי
|כריסטיאן 
|
|-
|2023
|Perpetrator 
|בורק
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2005–2004
|Life as We Know It
|אנדי דוייר
|תפקיד ראשי; 13 פרקים
|-
|2007–2006
|ורוניקה מארס
|סטוש "פּיז" פּיזנארסקי
|תפקיד ראשי; עונה 3
|-
|2007
|האנטומיה של גריי
| rowspan="2" |דל פארקר
|פרקים: The Other Side of This Life: Part 1"
"The Other Side of This Life: Part 2"
|-
|2010–2007
|מרפאה פרטית
|תפקיד ראשי; עונות 1–3
|-
|2014
|מגויסים
|דריק היל
|תפקיד ראשי; 13 פרקים
|-
|2017–2016
|גרייבס
|ג'רמי גרייבס
|תפקיד ראשי (2 עונות); 20 פרקים
|-
|2017
|קוד שרוף
|סטוץ של דונה
|פרק: "So It Goes"
|-
|2019–2017
|GLOW
|סבסטיאן "באש" הווארד
|תפקיד ראשי; 3 עונות
|-
|2019
|איי זומבי
|ביירון
|פרק: "All's Well That Ends Well"
|-
| rowspan="2" |2022
|להמציא את אנה
|נואה
|שני פרקים
|-
|שאגה
|הבלש כריס דרסט
|פרק: "The Woman Who Solved Her Own Murder"
|-
|2022–הווה
|איך פגשתי את אבא
|ג'סי
|תפקיד ראשי; 10 פרקים
|}

==קישורים חיצוניים==

קטגוריה:שחקני קולנוע וטלוויזיה אמריקאים
קטגוריה:זמרים אמריקאים
קטגוריה:בוגרי אוניברסיטת דרום קליפורניה
קטגוריה:אמריקאים שנולדו ב-1984
קון-זלמר

קון-זלמר (Conn-Selmer) היא חברה אמריקנית לייצור כלי נגינה הנמצאת בבעלות חברת Steinway Musical Instruments. כיום מייצרת החברה חצוצרות, קלרינטים ועוד.

== היסטוריה ==

בשלהי המאה ה-19 ייסדו האחים אלכסנדרי והנרי זלמר, נכדים של יוהנס יעקבוס זלמר אשר כיהן כראש המוזיקה של הצבא הצרפתי, את חברת Henri Selmer & Cie בפריז. כעבור כמה שנים היגר אלכסנדרי לארצות הברית, ופתח בניו יורק חנות לייצור ומכירה של כלי נגינה.

כיום מייצרת החברה בכעשרה מפעלים בארצות הברית, צרפת ואנגליה.

==קישורים חיצוניים==

* 

קטגוריה:יצרני כלי נגינה
מליין ווקר

מליין ווקר (באנגלית: Melaine Walker; נולדה ב-1 בינואר 1983) היא אתלטית ג'מייקנית. היא אלופה אולימפית (בייג'ינג 2008) ואלופת עולם (ברלין 2009) בריצת 400 מטר משוכות.

==ביוגרפיה==
ווקר נולדה בקינגסטון.

===אלופה אולימפית===
ווקר זכתה במדליית הזהב האולימפית במשחקים בבייג'ינג תוך שהיא שוברת שיא אולימפי עם תוצאה של 52.64 שניות, לפני האמריקאית שינה טוסטה והבריטית טשה דנוורס.

===אלופה עולם===
באליפות העולם באתלטיקה שנערכה בברלין, גרמניה בשנת 2009 זכתה ווקר במדליית זהב כשקבעה שיא אישי, והתוצאה השנייה בטיבה בכל הזמנים בריצת 400 מטר משוכות עם 52.42 שניות. היא הקדימה את לשינדה דמוס מארצות הברית ואת ג'וזאן לוקאס מטרינידד וטובגו.

באליפות העולם באתלטיקה שנערכה בטגו, קוריאה הדרומית בשנת 2011 זכתה ווקר במדליית כסף עם תוצאה של 52.73 שניות, והפסידה את מדליית הזהב לדמוס, שקבעה את שיאה האישי והתוצאה השלישית בטיבה בכל הזמנים עם 52.47 שניות.

==שיאים אישיים==
* ריצת 100 מטר משוכות: 12.75 שניות (2006)
* ריצת 400 מטר משוכות: 52.42 שניות (2009)
* ריצת 400 מטר: 51.61 שניות (2008)

==קישורים חיצוניים==

קטגוריה:אתלטיות ג'מייקניות
קטגוריה:אלופות עולם באתלטיקה
קטגוריה:אתלטיות באולימפיאדת בייג'ינג (2008)
קטגוריה:אתלטיות באולימפיאדת לונדון (2012)
קטגוריה:אלופות אולימפיות מג'מייקה
קטגוריה:אלופות אולימפיות: ריצת 400 מטרים משוכות
קטגוריה:ילידות 1983
קפין

קפין (בערבית: قفّين) היא עיירה פלסטינית בנפת טולכרם השוכנת כ-22 קילומטרים צפונית-מזרחית לעיר טולכרם וצפונית-מזרחית לבאקה אל-גרבייה. 
לפי נתוני הרשות הפלסטינית לסטטיסטיקה מנתה העיירה 8,750 תושבים בשנת 2006. השטח העירוני הבנוי השתרע על 1,000 דונמים.
בתקופת המנדט השתייך הכפר לנפת טולכרם (המנדט). על פי סקר הכפרים 1945 בארץ ישראל התגוררו בכפר ובכפרים הסמוכים אליו 1,570 תושבים.

שמן הזית המיוצר בקפין ידוע באיכותו. 

==קישורים חיצוניים==

* 	

==הערות שוליים==

קטגוריה:נפת טולכרם
קטגוריה:הרשות הפלסטינית: יישובים
קטגוריה:גדר ההפרדה
קטגוריה:רכס אמיר: יישובים
מלטודקסטרין

מלטודקסטרין (באנגלית: Maltodextrin) הוא רב-סוכר המופק על ידי הידרוליזה של עמילן ומשמש כתוסף מזון שכיח במזון מעובד. התוצר משמש לרוב כ25674937}}.CS1 maint: Uses authors parameter (link)}} בעל דרגת מתיקות גמישה. הדרך הנפוצה ביותר להפקתו היא מהידרוליזה של עמילן תפוחי אדמה או תירס.

מלטודקסטרין מורכב משרשראות דקסטרוז (D-גלוקוז) המכילות עד 17 יחידות גלוקוז הקשורות בקשר גליקוזידי. יחס הדקסטרוז נע בין 3 ל-20. ככל שערך הדקסטרוז עולה, כך עולה מתיקות ומסיסות התוצר. מלטודקסטרין מופק באופן תעשייתי מהידרוליזה של מוצרים עם אחוז עמילן גבוה כגון חיטה, תירס, תפוחי אדמה. החומר המופק הוא אבקה היגרוסקופית לבנה העוברת תהליך ייבוש בריסוס.

מלטודקסטרין מופק מעמילן, אך אינו מכיל גלוטן. באירופה, מלטודקסטרין שמופק מחיטה פטור מאזהרה לצרכן על תכולת אלרגנים מחיטה. 

==קישורים חיצוניים==

==הערות שוליים==

קטגוריה:תוספי מזון
קטגוריה:רב-סוכרים
קטגוריה:ממתיקים
קטגוריה:תחליפי סוכר
מנהל החבילות RPM

RPM היא מערכת ניהול חבילות בסביבת לינוקס. מערכת החבילות הזו נמצאת בשימוש הפצות לינוקס רבות, כגון רד האט וסוזה.

RPM נכתבה במקור על ידי אריק טוראן ומרק יואינג לשימוש עבור הפצת הלינוקס רד האט, אך כיום היא משמשת עבור הפצות נוספות של לינוקס ואף מערכות הפעלה אחרות כגון Novell NetWare ו־IBM AIX. בעוד RPM מכילה תוכן מהודר ומוכן לשימוש, SRPM מכילה את קוד המקור של החבילות וכן סקריפטים שאינם מהודרים. החבילות המנוהלות במערכת זו הם בפורמט RPM. מקור השם RPM הוא ראשי תיבות של Red Hat Package Manager – מנהל החבילות של רד האט. בדומה למערכת dpkg שפותחה בהפצת דביאן, מערכת RPM מכירה רק חבילות שמותקנות במערכת המקומית ולא יודעת להתקין חבילות ממאגרי חבילות מרוחקים. לשם כך משתמשים במערכות כמו YUM ו־urpmi שבנויות מעליה.

==קישורים חיצוניים==
* 

קטגוריה:ניהול חבילות תוכנה
בית הנבחרים של יפן

בית הנבחרים של יפן, או שוגיאין (ביפנית: 衆議院), הוא הבית התחתון בדיאט של יפן, לצד בית היועצים של יפן שהוא הבית העליון.

בבית הנבחרים מכהנים 480 חברים, הנבחרים לתקופת כהונה בת ארבע שנים. מקרב 480 החברים, 180 נבחרים מתוך 11 מחוזות בחירה, שבהם ועדה מרובת חברים הנבחרים לפי רשימה פוליטית בשיטת הייצוג היחסי, ו-300 הנותרים נבחרים מתוך מחוזות בחירה בעלי חבר יחיד. על מנת להשיג רוב בבית הנבחרים, יש לזכות במאתיים ארבעים ואחד מושבים.

בית הנבחרים הוא החזק מבין שני בתי הדיאט, וביכולתו לעקוף וטו שהטיל בית היועצים על חוקים באמצעות רוב מיוחס של שני שלישים. ביכולתו של ראש ממשלת יפן לפזר את בית הנבחרים כרצונו, כפי שעשה טארו אסו ב-21 ביולי 2009.

יושב ראש בית הנבחרים הנוכחי הוא טקהירו יוקומיצ'י.

==זכות בחירה ומועמדות==
* אזרחי יפן שמלאו להם 20 שנים רשאים להצביע.
* אזרחי יפן שמלאו להם 25 שנים רשאים להתמודד למשרה בבית הנבחרים.

==הבדלים בין הבין העליון לבית התחתון==
בית הנבחרים מחזיק במספר סמכויות שאינן ניתנות לבית היועצים. אם עבר חוק בבית התחתון והבית העליון הטיל עליו וטו, יכול בית הנבחרים לעקוף את הווטו אם קיים רוב מיוחס של שני שלישים מחברי הבית לכך. בנוסף, במקרים של אשרור אמנות, העברת תקציב המדינה ובחירת ראש הממשלה יכול בית היועצים רק לעכב את ההחלטה, אך לא להטיל עליה וטו. כתוצאה מכך מחזיק בית הנבחרים בכוח פוליטי רב יותר.

חברי בית הנבחרים מכהנים בתפקידם ארבע שנים לכל היותר, בעוד חברי בית היועצים נבחרים לתקופה של שש שנים. ראש הממשלה רשאי לפזר את בית הנבחרים, אשר מתפזר גם בעת אישור הצבעת אי אמון, אך את בית היועצים לא ניתן לפזר, ולפיכך נחשב הבית התחתון קרוב יותר לדעת הציבור.

המונח "בית תחתון" הוא מורשתה של חוקת מייג'י מ-1889, אז שימש בית האצילים בתור הבית העליון האריסטוקרטי, בדומה לבית הלורדים שבבריטניה. לפיכך, הבית הקרוב יותר לציבור הרחב נקרא הבית התחתון.

==הרכב הבית==

הרכב הבית לאחר בחירות 2021
{| class="wikitable"
|-
! colspan="2" |מפלגה!! מושבים
|-
| style="background:#3CA324;" |
| המפלגה הליברל-דמוקרטית || 261
|-
| style="background:#184589;" |
| המפלגה החוקתית-דמוקרטית || 96
|-
| style="background:#B8CE43;" |
| מפלגת ההתחדשות || 41
|-
| style="background:#F55881;" |
| מפלגת קומייטו החדשה || 32
|-
| style="background:#FFD700;" |
| המפלגה הדמוקרטית העממית || 11
|-
| style="background:#DB001C;" |
| המפלגה הקומוניסטית של יפן || 10
|-
| style="background:#E3007F;" |
| רייווה שינסנגומי || 3
|-
| style="background:#1CA9E9;" |
| המפלגה הסוציאל-דמוקרטית || 1
|-
| style="background:#DEDEDE;" |
| עצמאים || 10
|}

==ראו גם==
* בית היועצים של יפן
* הדיאט של יפן
* פוליטיקה של יפן
* בתי מחוקקים לפי מדינה

==קישורים חיצוניים==

* 

* [https://web.archive.org/web/20140329141614/http://www.shugiin.go.jp/index.nsf/html/index_e.htm אתר בית הנבחרים של יפן].

==הערות שוליים==

*
קטגוריה:ערכים שבהם תבנית בריטניקה אינה מתאימה
קטגוריה:בתים תחתונים
קטגוריה:הפרלמנט של יפן
בית היועצים של יפן

בית היועצים של יפן, או סנגיאין (ביפנית: 参議院), הוא הבית העליון בדיאט של יפן, לצד בית הנבחרים של יפן שהוא הבית התחתון. בית היועצים הוא יורשו של בית האצילים שפעל ביפן לפני כינון חוקת יפן.

בית היועצים נחשב לבעל כוח פוליטי פחות משל בית הנבחרים, משום שבנושאי אשרור אמנות, העברת תקציב המדינה ובחירת ראש ממשלת יפן יכול בית הנבחרים לכפות את החלטתו. בכל נושא אחר, יכול בית הנבחרים לעקוף כל וטו של בית היועצים אם קיים רוב מיוחס של שני שלישים לכך.

בבית היועצים מכהנים 242 חברים, הנבחרים לתקופת כהונה של שש שנים – שנתיים יותר מאשר בבית הנבחרים, ואשר מלאו להם 30 שנים. מכיוון שבכל מערכת בחירות נבחר רק חצי מהבית, לא ניתן לפזר את הבית, כפי שיכול ראש הממשלה לנהוג בבית הנבחרים, אולם נהוג כי כאשר בית הנבחרים מפוזר בית היועצים לא מתכנס. מתוך 121 החברים העומדים לבחירה בכל מערכת בחירות, נבחרים 73 מתוך 47 המחוזות, ו-48 נבחרים מתוך רשימה מפלגתית ארצית. עד 1998 היו בבית 252 חברים, שמתוכם נבחרו 126 בכל מערכת בחירות, ב-2001 הצטמצם מספרם ל-247 וב-2007 הגיע מספרם ל-242.

==ראו גם==
* בית הנבחרים של יפן
* הדיאט של יפן
* פוליטיקה של יפן
* בתי מחוקקים לפי מדינה

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:יפן: פוליטיקה
יפן
קטגוריה:הפרלמנט של יפן
אלכס צוקרמן

אלכסנדר (אלכס) צוקרמן (Cukierman; 5 ביולי 1938 – 5 באוקטובר 2023) היה כלכלן ישראלי, פרופסור באוניברסיטת תל אביב ובמרכז הבינתחומי הרצליה וחבר הוועדה המוניטרית בבנק ישראל. היה חוקר מאקרו־כלכלה, מדיניות מוניטרית וכלכלה פוליטית.

==ביוגרפיה==
אלכסנדר צוקרמן נולד ב־1938 בצרפת, שהייתה אז תחת הכיבוש הנאצי. הוא ואימו שרדו בזכות משפחה כפרית שהסכימה להסתירם. ב־1947 עלה צוקרמן ארצה. הוא למד בתיכון ליד האוניברסיטה בירושלים, וב־1963 סיים תואר ראשון בכלכלה ובסטטיסטיקה באוניברסיטה העברית בירושלים. בשנת 1967 סיים לימודים לתואר שני בכלכלה עם התמחות משנית במנהל עסקים. את הדוקטורט בכלכלה קיבל ב־1972 מהמכון הטכנולוגי של מסצ'וסטס.

בשנים 1983–1985 כיהן כפרופסור אורח באוניברסיטת קרנגי מלון, ומשנת 1986 עד 1988 היה ראש החוג לכלכלה באוניברסיטת תל אביב. הוא היה פרופסור מן המניין ופרש ממנה כפרופסור אמריטוס. מאוקטובר 2010 כיהן צוקרמן כפרופסור לכלכלה במרכז הבינתחומי הרצליה. הוא היה גם פרופסור אורח ועמית מחקר באוניברסיטת פרינסטון, אוניברסיטת סטנפורד, הבנק המרכזי האירופי, הבנק העולמי ואוניברסיטת טילב<nowiki/>ורג בהולנד, שם כיהן כעמית מחקר בכיר בשנים 1994–2003. בין דצמבר 1995 לדצמבר 1997 היה נשיא האגודה הישראלית לכלכלה.

בין 1991 לפברואר 2000 היה עורך שותף בכתב העת European Journal of Political Economy וכמו כן היה עורך וחבר מערכת במגוון כתבי עת אחרים.

צוקרמן התמחה בחקר המדיניות המוניטרית, מוסדותיה, והתנהלות בנקים מרכזיים. הוא פיתח מדדים למדידת עצמאותם של בנקים מרכזיים והראה שעליה בעצמאות של הבנק המרכזי תורמת רבות למדיניות המוניטרית ולחוזקה של הכלכלה.<ref></ref> צוקרמן פרסם שני ספרים: האחד עוסק באינפלציה, סטגפלציה, מחירים יחסיים, ואינפורמציה לא מלאה, והשני עוסק במדיניות בנקים מרכזיים, אמינותם, ומידת העצמאות שלהם. בנוסף הוא ערך שלושה ספרים נוספים ופרסם ככמאה מאמרים. הוא אחד הכלכלנים הישראלים המצוטטים ביותר בעולם.

ב־9 באוקטובר 2011 מונה אלכס צוקרמן לתקופת כהונה של ארבע שנים בוועדה המוניטרית בבנק ישראל.

הוא התגורר ברמת השרון, היה נשוי, אב לשלושה ילדים וסב לנכדים.

נפטר ב-5 באוקטובר 2023 והובא לקבורה בבית הקברות מורשה ברמת השרון.

==פרסומיו==

==קישורים חיצוניים==

* 
* [https://www.runi.ac.il/faculty/alexcuk הדף של אלכס צוקרמן] באתר אוניברסיטת רייכמן
* [http://www.tau.ac.il/~alexcuk הדף של אלכס צוקרמן] באתר אוניברסיטת תל אביב 

* [http://ideas.repec.org/e/pcu20.html אלכס צוקרמן] באתר Research Papers in Economics
* 
* על [https://www.youtube.com/watch?v=fM1AtsMuqKQ בנקים מרכזיים] [אנגלית]

==הערות שוליים==

קטגוריה:ישראלים ילידי צרפת
קטגוריה:עובדי בנק ישראל
קטגוריה:חברי המועצה המייעצת של בנק ישראל
קטגוריה:כלכלנים ישראלים
קטגוריה:סגל אוניברסיטת תל אביב: כלכלה
קטגוריה:סגל המרכז הבינתחומי הרצליה: כלכלה
קטגוריה:סגל אוניברסיטת רייכמן: כלכלה
קטגוריה:בוגרי התיכון ליד האוניברסיטה
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:חברי הוועדה המוניטרית של בנק ישראל
קטגוריה:נשיאי האגודה הישראלית לכלכלה
קטגוריה:אישים הקבורים בבית הקברות מורשה
קטגוריה:ישראלים שנולדו ב-1938
קטגוריה:ישראלים שנפטרו ב-2023
ג'רי נלסון

ג'רי נלסון (באנגלית: Jerry Nelson; 10 ביולי 1934 - 23 באוגוסט 2012) היה בובנאי אמריקאי שהפעיל דמויות רבות בסדרות "החבובות" ו"רחוב סומסום".

==שנים קודמות==
נלסון נולד בטלסה, אוקלהומה הוא גדל בוושינגטון די. סי. והחל ללמוד בובנאות עבור ביל ביירד. הופעתו הראשונה הייתה בתוכנית המופע של ג'ימי דין ב-1965. כאשר פרנק אוז לקח חופשה מבובנאות, הוא החל לבבן את רולף הכלב.

==קריירה==
החל מהעונה השנייה של "רחוב סומסום", הצטרף נלסון מחדש לחבורה של ג'ים הנסון, בתוכנית זו הוא הפעיל דמויות כמו: שרלוק המלוק (פרודיה על "שרלוק הולמס"), מאמפורד הקוסם המופלא (מלכוש), הארי המפלצת (שרגא) והדמות הכי מזוהה אצלו בסדרה, ערפד המספרים - מר סופר. כמו כן הוא היה הבובנאי הראשון שהפעיל את סנאפלופוגס למשך 7 עונות.

בסדרת הטלוויזיה "החבובות" הפעיל נלסון את פלויד פפר (אחד הגיטריסטים של "הלהקה החשמלית"), ד"ר ג'וליוס סטרנג'פורק מהמערכון "מסע בין חזירים" (פרודיה על "מסע בין כוכבים") קמילה התרנגולת (החברה של גונזו הגדול), לו זילנד זורק דגי הבומרנג, ורובין הצפרדע (אחיינו של קרמיט הצפרדע). כמו כן הוא הפעיל דמויות משנה, כמו: כתב הספורט לואיס קזגר, פופס הזקן, וג'יי פי גרוס (דודו של סקוטר).

בתוכנית "פראגל רוק", הפעיל נלסון את גובו פראגל, את פא גורג ואת מרג'ורי מלכת האשפה.

בנוסף להפעלת הבובות, דיבב נלסון דמויות בסדרות המצוירות "כבש בעיר הגדולה" ו"ההרפתקאות של בילי ומנדי".

בשנת 2004 החליט נלסון לפרוש מהפעלת הבובות עקב בעיות בריאות, אולם הוא המשיך להפעיל את מר סופר ב"רחוב סומסום". ב-24 באוגוסט 2012, לא הצליח נלסון להתגבר על המחלה שלו ונפטר.

== קישורים חיצוניים ==

* 

קטגוריה:אמריקאים שנולדו ב-1934
קטגוריה:החבובות
קטגוריה:בובנאים אמריקאים
קטגוריה:אמריקאים שנפטרו ב-2012
הלוח האמורי

הלוח האמורי במערך הלוחות בצפון-מערב [[האוקיינוס השקט]]
הלוח האמוּרי או לוח אמור הוא לוח טקטוני במזרח אסיה הכולל את קרקעית מערב ים יפן ומקטע יבשתי בשטחן של רוסיה, מונגוליה, סין, קוריאה ויפן. הלוח נחשב בעבר כחלק מהלוח האירואסייתי, אך מחקרים שנערכו בעקבות רעידות אדמה – בהן רעידת האדמה בטאנגשאן בשנת 1976, הביאו להכרה בו כלוח נפרד. שמו של הלוח נגזר משמו של נהר אמור החוצה אותו ממערב למזרח ונשפך לים אוחוצק.

==גבולות טקטוניים==
הלוח האמורי גובל בחמישה לוחות טקטוניים ובשוליו חמישה צמתים משולשים, לפי כיוון השעון:

במזרח גובל הלוח האמורי בלוח אוחוצק. גבול זה הוא גבול פתיחה ובו מתרחשת התרחקות בין שני הלוחות הנובעת מהתפשטות קרקעית ים יפן. בצפונו של גבול זה, בפינה הצפונית של האי סחלין, מצוי צומת משולש במפגש בין הלוח האמורי, הלוח האירואסייתי ולוח אוחוצק. בצומת זה מתקיימת פעילות סייסמית, האחראית בין היתר לרעידת אדמה בדרגה 7.6 בסולם מגניטודה לפי מומנט שהתרחשה בסחלין ב-27 במאי 1995 ולמותם של כ-2,000 בני אדם.

בפינה הדרום-מזרחית מסתיים הגבול עם לוח אוחוצק בצומת משולש שני, במפגש עם הלוח הפיליפיני. מנקודה זו נוחת הלוח הפיליפיני מתחת ללוח אמור ויוצר אזור הפחתה לאורך שני שקעים אוקייניים: שקע סורוגה ושקע ננקאי. אזור הפחתה זה מסתיים בצומת משולש שלישי, במפגש עם לוח אוקינאווה.

הגבול הדרומי של הלוח האמורי מתחלק לשני חלקים:
*בחלקו המזרחי נמתח גבול פתיחה עם לוח אוקינאווה
*בחלקו המערבי נמתח גבול חילוף עם לוח יאנגצה
במרכז הגבול עם שני הלוחות מצוי צומת משולש רביעי, ממנו יוצא שקע אוקינאווה המפריד בין לוח אוקינאווה ללוח יאנגצה.

בפינה המערבית של הגבול הדרומי מצוי צומת משולש חמישי המשותף ללוח האמורי, ללוח אוקינאווה וללוח האירואסייתי. מכאן ועד לפינה הצפון-מזרחית מקיף הלוח האירואסייתי את הלוח האמורי. המפגש בין שני הלוחות מתבטא בגבולות מעורבים: פתיחה, סגירה וחילוף.

==מאפיינים==
סקורג'ימה כאי, ציור של [[הירושיגה משנת 1853]]

===טקטוניקה===
כמי שנחשב לחלק מהלוח האירואסייתי, מהווה הלוח האמורי חלק מליתוספירה יבשתית. עם זאת, חלקו היבשתי המזרחי לחופי ים יפן מורכב ממקטעי קרום אוקייני שחלו בו מעוותים עזים, ומרצועות של טריז משקעים. טריזים אלה נוצרו החל מהפרם וכלה בקרטיקון עליון, והם מעידים על הפחתה בטרם פתיחתו של ים יפן במזרח הלוח.

===ים יפן===

ים יפן נפתח בין אמצע האוליגוקן ואמצע המיוקן. העיתוי המדויק של פתיחתו אינו ידוע, וקיימות דעות שונות הנוגעות לו: חלק מהמידע רומז לתהליך ממושך שהחל לפני 12–30 מיליון שנים, וחלק אחר רומז לתהליך קצר יותר שתחילתו לפני 14–16 מיליון שנים.

הליתוספירה של הקרקעית נוצרה בעקבות העתקה והתפשטות במזרח הלוח הפיליפיני לפני 15–30 מ"ש. בתהליך זה החלו איי יפן – שהיו עד אז קשת געשית בשוליים המזרחיים של אסיה – להיפרד מן היבשת תוך תנועה של כ-45 מעלות בכיוון השעון.

===הפחתה וגעשיות===
ההפחתה של הלוח הפיליפיני אל מתחת ללוח האמורי – שהחלה לפני כ-6.5 מיליון שנים ונמשכת גם כיום – תרמה ואף הגבירה את הגעשיות בחלקו הדרומי של האי הונשו ובאיים שיקוקו וקיושו, שנוצרו קודם לכן כתוצאה מהפחתת הלוח הפסיפי טרם פתיחת ים הפיליפינים.

געשיות זו יצרה גם את האי הגעשי סקורג'ימה, שהתחבר לאי קיושו בהתפרצותו בשנת 1914.

==ראו גם==
*גאולוגיה - מונחים
*טקטוניקת הלוחות
*רעידת אדמה

==קישורים חיצוניים==

*[http://www.eri.u-tokyo.ac.jp/seno/amur_abst.html Determination of the Amurian Plate Motion] באתר המחלקה לחקר רעידות אדמה באוניברסיטה של טוקיו

==הערות שוליים==

אמורי
קטגוריה:אסיה: גאולוגיה
שמעלקא פינטר

הרב שמואל שמעלקא פינטר (י"א באדר תרע"ט 11 בפברואר 1919 - י"א בתמוז תשנ"ד, 20 ביוני 1994) היה רב בריטי, מראשי היהדות החרדית בלונדון.

==תולדותיו==
נולד בווינה בסביבות שנת תר"פ. אביו רבי חיים היה רבה של בוקווסק שבגליציה ובזמן מלחמת העולם הראשונה נמלט לווינה כמו רבים מיהודי גליציה. למד בישיבת צעהלים אצל הרב לוי יצחק גרינוולד. בהיותו בווינה גם קיבל בלימוד מרבי יוסף רוזין "הרוגושטובער" ששהה שם לצורך רפואת העיניים, והיה מקריא לו מספרי לימוד. בזמן מלחמת העולם השנייה הצליח להגר ללונדון שם נישא לבתו של רבי ישראל אריה מרגליות, האדמו"ר מפרמישלאן לונדון. פתח בית מדרש בשם "ישועת חיים". רבני לונדון (בהם רבי שלום מוסקוביץ' האדמו"ר משאץ ורבי יחזקאל אברמסקי) עודדו אותו לקבל הנהגת מוסד "יסודי התורה" (נוסד על ידי הרב ישכר פרדס אב"ד דנקוב) שעשרות שנים היו המוסדות החרדיים המרכזיים בעיר.
היה יושב ראש אגודת ישראל של בריטניה. לאחר פטירת אשתו נישא בשנית לבתו של רבי פנחס שלום מקוסון, אלמנת רבי אברהם אייכנשטיין מזידיטשוב שיקגו. נקבר בבית הקברות עדת ישראל שבאנפילד, לונדון.

==משפחתו==
לרב פינטר ארבעה בנים:
* הרב חיים פינטר זצ"ל מילא את מקומו ברבנות, נפטר בחול המועד סוכות תשפ"ד.
* הרב אברהם פינטר זצ"ל - היה רב ופוליטיקאי בריטי, מנהל מוסדות "יסודי התורה" אחרי אביו, עד מותו בהתפרצות נגיף הקורונה בממלכה המאוחדת ב-2020.
* הרב יששכר פינטר - ראש הכולל "דבר אברהם".
* רבי יצחק פינטר זצ"ל - האדמו"ר מבוקאווסק, וראש כולל אברכים בבני ברק, נפטר תמוז תשפ"ב ומנו"כ בהר הזיתים.

בנותיו נשואות לרב עזריאל זעליג וינברג זצ"ל מסלונים, ולרב יצחק דב ברגר מחסידי צאנז, המכהן כדיין במנצ'סטר ובעבר היה חבר בית הדין של לונדון.

==לקריאה נוספת==
*אליהו קאופמן, צדיק כתמר יפרח, תולדות חייו של רבי שמעלקא, 2005.

==קישורים חיצוניים==
* [http://www.hebrewbooks.org/pdfpager.aspx?req=35602&pgnum=37 הספד] בירחון "בית ויז'ניץ", באתר היברובוקס
* [http://ns8.ektec.com/forum/viewtopic.php?p=500496&sid=7817947e8019fafa89f38ead706645e0#p500496 תמונת מצבתו] בפורום היידי "אידישע וועלט פארומס".

קטגוריה:רבנים חסידים
קטגוריה:לונדון: רבנים
קטגוריה:רבנים בריטים
קטגוריה:פעילי אגודת ישראל
קטגוריה:בריטים שנולדו ב-1919
קטגוריה:בריטים שנפטרו ב-1994
חום לבן (ספר)

חום לבן (אנגלית: White Heat) הוא ספר בישול שנכתב בידי השף מרקו פייר וייט, ויצא לאור בשנת 1990. הוא כולל תצלומי שחור-לבן שצולמו בידי בוב קרלוס קלארק. הוא אוטוביוגרפי בחלקו, והוא נחשב גם לספר הזיכרונות הראשון של השף. אחד המבקרים תיאר את הספר בתור "כנראה ספר המתכונים המשפיע ביותר ב-20 השנים האחרונות".

==תיאור==
פורסם לראשונה בשנת 1990, חום לבן הוא בחלקו אוטוביוגרפיה של השף מרקו פייר וייט ובחלקו ספר בישול.

==קישורים חיצוניים==
* 

קטגוריה:ספרי בישול
קטגוריה:ספרי זיכרונות
קטגוריה:ספרי 1990
מיקי, דונלד, גופי: שלושת המוסקטרים

מיקי, דונלד, גופי: שלושת המוסקטרים (באנגלית: Mickey, Donald, Goofy: The Three Musketeers) הוא סרט הנפשה אמריקאי משנת 2004 של אולפני וולט דיסני, אשר מבוסס על הספר שלושת המוסקטרים. דמויותיהם של שלושת המוסקטרים היו גיבורי הקומיקס של וולט דיסני: מיקי מאוס, דונלד דאק וגופי.

== תקציר העלילה ==
מיקי, דונלד וגופי חולמים להיות מוסקטרים והשמועה מגיעה שקפטן פיט ("פיט השחור" בקומיקס) ממנה אותם לשמור על הנסיכה מיני שפיט שונא והם רוצים להציל אותה ודרך חוש ההומור המפותח של השלישייה הם הורסים הכל ומצילים את מיני.

== דמויות ומדבבים ==
על בימוי והפקת מלאכת הדיבוב העברי הייתה אחראית שפרירה זכאי.
{| class="wikitable"
!דמות
!דיבוב באנגלית
!דיבוב בעברית
!הערות
|-
|מיקי מאוס
|ויין אלווין
|אוהד שחר
|
|-
|דונלד דאק
|טוני אנסלמו
|שי נובלמן
|
|-
|גופי
| rowspan="2" |ביל פרמר
|עמי מנדלמן
|
|-
|פלוטו
|
|
|-
|מיני מאוס
|ראסי טיילור
|סיון שביט
|
|-
|דייזי דאק
|טרס מקנייל
|לימור שפירא
|
|-
|פיט
|ג'ים קאמינגס
|מיכה אוזין סליאן
|אדפטציה של הדמויות הרוזן דה טראוזוויל והקרדינל רישלייה מתוך הנובל המקורי
|-
|קלרבל הפרה
|אפריל וינצ'ל
|יעל עמית
|אדפטציה רופפת על דמותה של מיליידי דה וינטר מהנובל המקורי
|-
| rowspan="3" |האחים ביגל
|ג'ף בנט
|שמעון כהן
|
|-
|מוריס לאמרץ'
|גיל זמק
|
|-
|סוזאן בלו
|עפרון אטקין
|
|-
|טרובדור
|רוב פאולסן
|אסף פריינטא
|
|-
|עובד באולפן
|ג'ס הרנל
|אלי גורנשטיין
|
|-
|קולות רקע
|פרנק ולקר
|גיל נתנזון
|
|-
|קול בראשו של גופי
|
|שפרירה זכאי
|
|-
|צוות פיראטים
|טרבור דוואל
|
|קולות שירה
|}

== קישורים חיצוניים ==

* 

קטגוריה:סרטים אמריקאיים
קטגוריה:קצרמר קולנוע
קטגוריה:סרטי 2004
קטגוריה:סרטי הנפשה
קטגוריה:סרטי אנימציה של סטודיו דיסני-טונס
קטגוריה:סרטי קומדיה
קטגוריה:סרטים מבוססי סדרות טלוויזיה
קטגוריה:סרטי אנימציה שיצאו ישירות בפורמט לצפייה ביתית
קטגוריה:סרטי שלושת המוסקטרים
קטגוריה:מיקי מאוס
קטגוריה:סרטי הנפשה מוזיקליים
פרנץ קרל אכרד

פרנץ קרל אכרד (בגרמנית: Franz Karl Achard; 28 באפריל 1753, ברלין – 20 באפריל 1821, קונרן, שלזיה (כיום וינשקו (Wińsko) פולין) היה כימאי, פיזיקאי וביולוג, גרמני. ידוע בעיקר בזכות פיתוח סלק הסוכר והקמת המפעל הראשון בעולם לייצור סוכר מסלק סוכר.

==ייצור סוכר מסלק סוכר==
אנדריאס זיגיסמונד מרגרף חיפש דרכים לייצור סוכר בגרמניה. ב-1747 פרסם את תגליתו על תכולת הסוכר הגבוהה בסלק והציג תהליך למיצוי הסוכר, אולם באותו זמן לא נעשה כל שימוש בתגלית זו.

פרנץ קרל אכרד, שהיה דוקטורנט של מרגרף, חזר לעסוק בנושא כעבור כמעט שלושה עשורים. ב-1784 החל בניסויי ברירה מלאכותית לשיפור תכולת הסוכר בסלק בהמות, כעבור שנים הצליח להגיע לתכולת סוכר של 5-6 אחוז. במקביל עסק בפיתוח תהליך מיצוי שיאפשר ייצור תעשייתי. ב-1799 הגיש סוכר שנוצר מסלק סוכר למלך פרוסיה פרידריך וילהלם השלישי, ובהמשך קיבל תמיכה מלכותית להקמת מפעל לייצור סוכר. המפעל שהוקם בקונרן שבשלזיה (כיום וינשקו (Wińsko) פולין נחנך ב-1801. בתקופת המלחמות הנפוליאוניות, כאשר נוצר מחסור בסוכר באירופה, נודע לנפוליאון בונפרטה על מפעלו של אכרד, והוא הורה לשתול סלק סוכר בהיקף רחב בצרפת ולהקים מאות מפעלים לייצור סוכר מסלק סוכר. כיום מייצרים כ-20% מהסוכר הלבן בעולם מסלק סוכר.

==אותות הוקרה==
* חבר האקדמיה המלכותית הפרוסית למדעים - 1776.
* מנהל המחלקה לפיזיקה של האקדמיה המלכותית הפרוסית למדעים - 1782.
* חבר האקדמיה המלכותית השוודית למדעים - 1782.

==קישורים חיצוניים==

* [https://web.archive.org/web/20121229145414/http://www.sdtb.de/Ruebenzucker-in-Preussen.894.0.html היסטוריה של ייצור סוכר מסלק סוכר באתר מוזיאון הסוכר בברלין (גרמנית)]
* [http://beetsugarhistory.blogspot.com/2010/04/who-was-who-in-michigan-sugar-industry.html הקמת מפעלי סוכר על ידי פרנץ קרל אכרד, באתר היסטוריית ייצור סוכר מסלק סוכר (אנגלית)]
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ברלין: אישים
קטגוריה:חברי האקדמיה המלכותית השוודית למדעים
קטגוריה:כימאים גרמנים
קטגוריה:פיזיקאים גרמנים
קטגוריה:חקלאות: חוקרים
קטגוריה:תעשיינים גרמנים
קטגוריה:גרמנים שנולדו ב-1753
קטגוריה:גרמנים שנפטרו ב-1821
דייגו היפוליטו

דייגו מטיאס היפוליטו (בפורטוגזית: Diego Matias Hypólito; נולד ב-19 ביוני 1986) הוא מתעמל ברזילאי, סגן אלוף אולימפי (ריו דה ז'ניירו 2016) ופעמיים אלוף עולם (2005 ו-2007) בתרגיל הקרקע.

== ביוגרפיה ==
היפוליטו נולד בעיר סנטו אנדרה הסמוכה לסאו פאולו. הוא החל להתאמן בהתעמלות בגיל 7, בעקבות אחותו דניאלה, וזכה מספר פעמים באליפויות ברזיל לגילאי ילדים ונוער. להישג הראשון בזירה הבינלאומית הגיע כשהיה בן 16, וזכה במקום החמישי בתרגיל הקרקע באליפות העולם שנערכה בדברצן ב-2002. באליפות שנערכה ב-2003 באנהיים סיים במקום הרביעי, יחד עם הרומני מריאן דרגולסקו. באליפות העולם שנערכה במלבורן ב-2005 זכה במדליית הזהב, והיה לדרום אמריקאי הראשון בהיסטוריה שרושם הישג כזה באליפות העולם בהתעמלות. באליפות שנערכה ב-2006 באורהוס איבד את תוארו לדרגולסקו, וזכה במדליית הכסף. הוא שב והוכתר כאלוף העולם בשטוטגרט (2007).

חודשים ספורים לפני אולימפיאדת בייג'ינג (2008) לקה היפוליטו בקדחת דנגי, אך החלים בזמן והשתתף במשחקים. בשלב המוקדמות דורג ראשון, אך בשלב הגמר נפל במהלך התרגיל שביצע, וסיים רק במקום השישי. כן השתתף בקרב-רב, אך פרש לאחר ביצוע שני תרגילים. לאליפות העולם שנערכה בלונדון ב-2009 הגיע לאחר שהחלים מפציעה, ולא הצליח להעפיל לשלב הגמר. באליפות העולם שנערכה בטוקיו ב-2011 חלק את מדליית הארד עם אלכס שטילוב. הייתה זו המדליה הראשונה בה זכה מזה ארבע שנים.

בנוסף להישגיו באליפויות העולם, זכה היפוליטו גם במדליות הזהב בתרגילי הקרקע וסוס הקפיצות במשחקים הפאן-אמריקאיים בריו דה ז'ניירו (2007) ובגואדלחרה (2011). ב-2011 היה גם שותף לזכייה הקבוצתית של נבחרת ברזיל במדליית הזהב.

באולימפיאדת לונדון (2012) נחשב היפוליטו לאחד המועמדים הבולטים להעפיל לשלב הגמר בתרגיל הקרקע, אך עקב נפילה ומעידה במהלך ביצוע התרגיל בשלב המוקדמות קיבל ציון נמוך וסיים במקום ה-59 בלבד. באליפות העולם שנערכה ב-2014 בנאנינג זכה במדליית הארד, ובאולימפיאדת ריו דה ז'ניירו (2016) זכה במדליית הכסף.

==חייו האישיים==
בשנת 2019 יצא מהארון.

== ראו גם ==

==קישורים חיצוניים==

* [https://web.archive.org/web/20140222183753/http://fig.lx2.sportcentric.com/athletes/1168 דייגו היפוליטו] באתר התאחדות ההתעמלות הבינלאומית

==הערות שוליים==

קטגוריה:מתעמלים ברזילאים
קטגוריה:מדליסטים אולימפיים ברזילאים
קטגוריה:אלופי עולם בהתעמלות
קטגוריה:מתעמלים באולימפיאדת בייג'ינג (2008)
קטגוריה:מתעמלים באולימפיאדת לונדון (2012)
קטגוריה:מתעמלים באולימפיאדת ריו דה ז'ניירו (2016)
קטגוריה:ספורטאים להט"בים ברזילאים
קטגוריה:מתעמלים להט"בים
קטגוריה:ברזילאים שנולדו ב-1986
פרוקרוסטס

פּרוֹקרוּסְטֵס (ביוונית: Προκρούστης) המכונה גם "המותח [אשר מעצב את המתכת]", היה במיתולוגיה היוונית נוכל ושודד מאטיקה, אשר נודע במנהגו לתקוף אנשים ולמתוח או לכרות את רגליהם, כדי שיתאימו לגודלה של מיטת מתכת. סיפורו של פרוקרוסטס מתקשר ומקביל לסיפור הידוע בתרבות היהודית לגבי מיטת סדום. בפרט, בשפה האנגלית משמש המושג 'Procrustean bed' (מיטה פרוקרוסטית) במשמעות זהה לזו של המושג 'מיטת סדום' בשפה העברית, ובא במקומו.

==במיתולוגיה היוונית==
במיתולוגיה היוונית, פרוקרוסטס היה בנו של פוסידון, אשר החזיק מבצר במרומי הר קורידאלוס, ב'דרך הקדושה' שבין אתונה ואלוסיס. במבצר הוא החזיק את מיטת המתכת שלו, אליה הזמין כל עובר אורח להעביר את הלילה, ועליה הוא היה מותח את אותם עוברי אורח כך שיתאימו למיטה. בגרסאות מאוחרות יותר של הסיפור, נאמר כי אם האורח היה גבוה מדי, פרוקרוסטס היה כורת את האורך העודף. כמו כן, איש מעולם לא התאים למיטה בדיוק, שכן הוא החזיק בסתר שתי מיטות שונות. פרוקרוסטס המשיך במשטר הטרור שלו עד אשר הוא נתפס בידי תסאוס, אשר "התאים" אותו לאותה המיטה. הריגתו של פרוקרוסטס הייתה הרפתקתו האחרונה של תסאוס במסעו מטרויזן לאתונה.

==ההקבלה למושג מיטת סדום==
סיפורו של פרוקרוסטס מתקשר ומקביל לסיפור הידוע בתרבות היהודית לגבי מיטת סדום, ומובא לעיתים בהקשר אליו. כך, השתמש השופט יצחק אנגלרד בשני המושגים יחד כדי לתאר שתי חלופות רעות, אשר אחת מהן גרועה מהאחרת:

::"אם הוראת סעיף 17(3) לחוק נמשלת למיטה האגדתית שבעיר סדום עבור האורחת בדמותה של מניית הבורסה, הרי הוראת סעיף 17(4) לחוק היא עבורה המיטה הקטלנית שעליה נהג להשכיב השודד המיתולוגי היווני פרוקרוסטס את אורחיו שלו".

==קישורים חיצוניים==

* 

==הערות שוליים==

קטגוריה:גיבורים מהמיתולוגיה היוונית
אנדריאס זיגיסמונד מרגרף

אנדריאס זיגיסמונד מרגרף (בגרמנית: Andreas Sigismund Marggraf).; 3 במרץ 1709, ברלין – 7 באוגוסט 1782, ברלין. היה כימאי גרמני. הוא היה הראשון שגילה את האפשרות להכין סוכר מסלק, גילוי שתלמידו פרנץ קרל אכרד הפך, כעבור מחצית המאה, למקור עיקרי לייצור סוכר, בנוסף לקנה סוכר.

==ייצור סוכר מסלק סוכר==
אנדריאס זיגיסמונד מרגרף (Andreas Sigismund Marggraf), חיפש דרכים לייצור סוכר בגרמניה. ב-1747 פרסם את תגליתו על תכולת הסוכר הגבוהה בסלק והציג תהליך למיצוי הסוכר, אולם באותו זמן לא נעשה כל שימוש בתגלית זו. פרנץ קרל אכרד, תלמיד של מרגרף, חזר לעסוק בנושא כעבור כמעט שלושה עשורים. שיפר את תכולת הסוכר בסלק ופיתח תהליך מיצוי תעשייתי. המפעל הראשון לייצור סוכר מסלק סוכר נחנך ב-1801 .

==אותות הוקרה==
* חבר האקדמיה המלכותית הפרוסית למדעים. 
* מנהל המחלקה לפיזיקה של האקדמיה המלכותית הפרוסית למדעים.

==קישורים חיצוניים==

* [https://web.archive.org/web/20121229145414/http://www.sdtb.de/Ruebenzucker-in-Preussen.894.0.html היסטוריה של ייצור סוכר מסלק סוכר באתר מוזיאון הסוכר בברלין]
* 

== הערות שוליים ==

קטגוריה:כימאים גרמנים
קטגוריה:פיזיקאים גרמנים
קטגוריה:ילידי 1709
קטגוריה:נפטרים ב-1782
בליעה (מערכת העיכול)

בליעה ב[[דימות תהודה מגנטית בזמן אמת.]]
בליעה היא מעבר של מזון מהפה אל הוושט דרך הלוע. בתהליך זה עולה הגרון כנגד מכסה הגרון על מנת לחסום את קנה הנשימה ולמנוע כניסה של מזון אליו. כישלון של כיסוי קנה הנשימה עלול לגרום לשאיפת מזון לתוכו ולחנק, ועל כן אמרו חז"ל: .

הבליעה היא רפלקס המחולק לשלושה שלבים:
* שלב הפה הוא שלב רצוני שבו המזון הנמצא בפה מועבר ללוע. חיישני מגע בלוע שולחים עצבוב מביא (אַפרנטי) למרכז הבליעה במוח המוארך שמתחיל את הרפלקס. 
* שלב הלוע הוא שלב לא רצוני הנמשך 1–2 שניות, שבו החך הרך ושריר מצר הלוע העליון סוגרים את הלוע האפי, הגרון עולה כנגד מכסה הגרון כדי לסגור את קנה הנשימה, שרירי הלוע מתכווצים והסוגר הוושטי העליון נרפה ונמתח, דבר המאפשר את מעבר המזון לוושט. זה מתאפשר כתוצאה מעלייה בלחץ בלוע וירידה בלחץ בסוגר הוושטי העליון שמובילה להרפייתו. בשלב זה נעצרת הנשימה. פרט לשלב זה הסוגר הוושטי העליון סגור כדי למנוע עלייה של חומצה מן הקיבה.
* שלב הוושט הוא שלב לא רצוני המתחיל לאחר מעבר המזון את הסוגר הוושטי העליון. הנשימה אז מתחדשת והמזון נדחף פנימה על ידי מפל לחצים שנוצר בתנועה פריסטלטית. כדי לדחוף את האוכל יש עלייה הדרגתית בגל הלחץ המתבטאת בכיווץ של שרירי הוושט בנקודה שמעל המזון והרפיה שלהם מתחתיו, עד להגעה לשוער הוושטי התחתון. גם שוער זה סגור דרך קבע, ורק כשמגיע אליו מזון יש ירידה בלחץ וכניסה של המזון והנוזלים פנימה.

הבקרה על רפלקס הבליעה וכיווץ השרירים מופקדת בידי מערכת העצבים המרכזית והורמונים. היא מורכבת מפריסטלטיקה ראשונית ושניונית. הפריסטלטיקה הראשונית מתרחשת בעת כיווץ הוושט עם כניסת המזון לפה וללוע. קולטני חישה בפה ובלוע מעבירים אותות דרך עצב הלשון והלוע למרכז הבליעה, אשר בתגובה שולח אותות דרך עצבים מניעים מסוג אלפא, הגורמים לכיווץ השרירים המשורטטים בוושט העליון, ודרך סיבים מניעים קרביים, המעצבבים את מקלעת שרירית המעי וגורמים לכיווץ השריר החלק הוושט התחתון. הפריסטלטיקה השניונית מתרחשת כאשר חיישנים בוושט חשים מתיחה עקב נוכחות מזון בו. הקולטנים מעבירים מידע דומה לזה שבפריסטלטיקה הראשונית, דרך העצב התועה, וכן ישירות למקלעת שרירית המעי. גל הפריסטלטיקה השניוני מנקה את שאריות המזון שנותרו בוושט לאחר הגל הראשון.

דיספאגיה, היא הפרעה בבליעה מכל סיבה שהיא. זו הפרעה שכיחה יחסית הנובעת מתופעות שונות כגון הפרעות עצביות, גידולים ועוד.

==ראו גם==
* מנגנוני תנועה במערכת העיכול

==קישורים חיצוניים==
[https://www.yaelsg.com/swallowing כיצד עובד מנגנון הבליעה?], מאמר מאת ד״ר יעל שפירא גליץ
* 
*[https://www.michiganspeechhearing.org/docs/C_Users125088Desktopdysphagia_lecture.pdf Normal Swallowing and Dysphagia: Pediatric Population] 

קטגוריה:מערכת העיכול
בית מדרש לתורת ארץ ישראל

בית מדרש לתורת ארץ ישראל (מכונה גם: כולל תורת ארץ ישראל) הוא כולל אברכים בפתח תקווה, מראשוני הכוללים ביישוב החדש בארץ ישראל. בין כתליו למדו מהרבנים הליטאים הבולטים בישראל.

== היסטוריית בית המדרש ==
בית המדרש נוסד בשנת תרצ"ד (1934) על ידי הרבנים שמעון דב הורוביץ וישראל זיסל דבורץ ואליהם הצטרפו הרב יצחק קאץ והרב צבי פוחוביץ. הם ייסדו את בית המדרש במטרה להקדיש את הלימוד לנושאים הקשורים בהלכות התלויות בארץ. הכולל גם הוציא לאור את המאסף התורני תורת הארץ, שעסק בהלכות התלויות בארץ ושימש במה למאמרים תורניים בנושאים אלו.

עד שנות ה-60 היה בית המדרש לתורת ארץ ישראל ממוסדות התורה המרכזיים ביישוב החדש בארץ ישראל, והוא כונה בקיצור "הכולל". בין חברי הכולל בעבר: הרבנים זאב אידלמן, אריה פומרנצ'יק, חיים שאול קרליץ, מיכל יהודה ליפקוביץ, אהרן יהודה לייב שטיינמן, נחום דב קרייזמן, יוסף רוזובסקי, זלמן רוטברג, חיים קרייזווירט, ראובן פיין, אברהם סלומון, ברוך שמעון סלומון והרב שלמה וולבה, שמסר שיחות בכולל עד שנותיו האחרונות.

ראשי בית המדרש היו הרב יצחק קאץ והרב צבי פוחוביץ.
הרב יחזקאל וילנסקי

== קהילת בית המדרש ==
שנים רבות היה בית המדרש מרכז תורני לציבור החרדי בעיר. רבנים ידועים בעלי שם הגיעו לדרוש ולעורר את הציבור ולכינוסים הללו הגיעו מאות אנשים. בשנות ה-90 של המאה ה-20, עם עזיבתם של הצעירים לשכונת גני הדר והתמעטותם של הוותיקים, הידלדל המניין הגדול ומאז הוא התבסס בעיקר על בני משפחת ראבד והרב פנחס גליקמן המגיעים מדי שבת.
הרב בנימין ראבד

== בית המדרש כיום ==
בית המדרש משמש ככולל רגיל, הלימודים בו כבכל הכוללים בארץ ישראל, ומצוות התלויות בארץ אינן הסוגיות העיקריות שנלמדות בו. בראשות בית המדרש מכהנים הרב בנימין ראבד, נכדו של רבי יצחק קאץ, וכן הרב יחזקאל וילנסקי, נכדו של רבי צבי פוחוביץ'. בשנת תשס"ח פתח הרב וילנסקי מסגרת נוספת בכולל לקבוצה בת שלושים אברכים, רובם בוגרי ישיבת חברון, בראשות חתנו הרב אליהו סוקולובסקי. הקבוצה הוותיקה של הכולל נותרה תחת אחריותו של הרב בנימין ראבד. 

יום הלימודים בכולל שבבית המדרש מסתיים בשעה 18:00 ולא כמקובל בשאר הכוללים. זאת על פי המלצת החזון איש לראשי כולל לומז'ה שבעיר, על מנת לאפשר לאברכים מבני ברק לשוב מוקדם לביתם שיספיקו ללמוד אף בסדר שלישי.

== מפעל הקדיש ==
בבית המדרש קיים מפעל הקדיש. במסגרת זו, נאמרים בסיומי התפילות, בימות החול ובשבתות, קדיש לעילוי נשמת קרוביהם של תורמים לבית המדרש. הקדיש נאמר על ידי ראשי בית המדרש או אחד מוותיקי המתפללים.

==קישורים חיצוניים==
* [http://www.hebrewbooks.org/pdfpager.aspx?req=23636&st=&pgnum=1 מאסף תורני תורת הארץ], אתר היברובוקס

==הערות שוליים==

קטגוריה:כוללי אברכים בארץ ישראל
קטגוריה:פתח תקווה: דת
קטגוריה:פתח תקווה: חינוך